text: [{"text_idx": "#000002", "text": "1. juni i\u0301 a\u0301r hevur Finn Nielsen veri\u00f0 stjo\u0301ri i\u0301 FK i\u0301 40 a\u0301r. Hetta var\u00f0 ha\u0301ti\u0301\u00f0arhildi\u00f0 vi\u00f0 mo\u0301tt\u00f8ku i\u0301 fundarh\u00f8linum i\u0301 FK i\u0301 Hoyvi\u0301k."}, {"text_idx": "#000003", "text": "Millum mongu gestirnar sum vo\u0301ru komin at ha\u0301ti\u0301\u00f0arhalda runda starvsdagin, var eisini stjo\u0301rnin i\u0301 FK, har forma\u00f0urin, Ja\u0301kup Danielsen, helt r\u00f8\u00f0u."}, {"text_idx": "#000005", "text": "Eitt sermerki fyri Keypssamt\u00f8kuna er, at n\u00f8kur fo\u0301lk sum eru komin i\u0301 starv her, halda leingi a\u0301 og er als ta\u00f0 ikki o\u0301vanligt at starvsfo\u0301lk r\u00f8kka h\u00f8gan starvsaldur i\u0301 Keypssamt\u00f8kuni. I\u0301 dag markera vit at Finn hevur veri\u00f0 stjo\u0301ri i\u0301 F\u00f8roya Keypssamt\u00f8ku i\u0301 40 a\u0301r."}, {"text_idx": "#000006", "text": "Hann hevur samanlagt starvast n\u00f8kur a\u0301r longri enn ta\u00f0. Eftir at hava arbeitt a\u0301 Bedingini i\u0301 Klaksvi\u0301k, har pa\u0301pi hansara var bedingsmeistari, to\u0301k hann vi\u00f0 einum tilbo\u00f0i at koma i\u0301 l\u00e6ru i\u0301 Keypssamt\u00f8kuni i\u0301 1967. Hetta var eitt sindur o\u0301vanligt, ti\u0301 Kj\u00f8lbro, sum var giftur vi\u00f0 fastur hansara, hev\u00f0i matv\u00f8ruhandil og a\u0301tti eisini bedingina. Onkur hevur sikkurt hugsa\u00f0 si\u0301tt, men ongin seg\u00f0i naka\u00f0, nu\u0301 hann var farin i\u0301 l\u00e6ru hja\u0301 kappingarneytanum."}, {"text_idx": "#000007", "text": "Eftir l\u00e6ruti\u0301\u00f0ina fo\u0301r Finn av landinum og hev\u00f0i i\u0301 ti\u0301\u00f0arskei\u00f0inum fram til 1981 saman vi\u00f0 i\u0301slensku konuni gj\u00f8rt av at vera innlima\u00f0ur i\u0301 danska samfelagi\u00f0. Tey h\u00f8vdu keypt hu\u0301s har, so har skuldi framti\u0301\u00f0in vera, men i\u0301 1981 ella r\u00e6ttari sagt naka\u00f0 frammanundan var hann blivin kontakta\u00f0ur um hann vildi a\u0301taka s\u00e6r deildarstjo\u0301rastarvi\u00f0 i\u0301 mi\u00f0by\u0301num i\u0301 Havn. Hann seg\u00f0i seg ta\u0301 ikki vera a\u0301huga\u00f0ur i\u0301 hesum og mestsum i\u0301 sp\u00f8lni seg\u00f0i hann, at tey kundu kontakta seg aftur um stjo\u0301rastarvi\u00f0 bleiv aktuelt. Hann var\u00f0 tikin upp a\u0301 or\u00f0i\u00f0 og i\u0301 1981 var hann spurdur um hann kundi a\u0301taka s\u00e6r stjo\u0301rastarvi\u00f0. Nu\u0301 skuldu sto\u0301rar avger\u00f0ir takast. Familjura\u0301\u00f0 var, og spurningurin var um hann og konan skuldu flyta til F\u00f8roya og leggja danska \u00e6vinty\u0301ri\u00f0 afturum seg. Solei\u00f0is bleiv ta\u00f0 og to\u0301k hann vi\u00f0 stjo\u0301rastarvinum formelt 1. Juni i\u0301 1981."}, {"text_idx": "#000008", "text": "Hann kom ikki til skorin kl\u00e6\u00f0i. Handil var bygdur her i\u0301 Hoyvi\u0301k i\u0301 1978, sum l\u00e6ttliga kundi tiki\u00f0 li\u0301vi\u00f0 av allari Keypssamt\u00f8kuni, ti\u0301 hv\u00f8rki ti\u0301\u00f0 og sta\u00f0 vo\u0301ru tey r\u00f8ttu, men vi\u00f0 hepnari hond ey\u00f0na\u00f0ist at ho\u0301ra undan og umst\u00f8\u00f0urnar gj\u00f8rdust enn betur ta\u0301 Vegurin Langi bleiv gj\u00f8rdur og ti\u0301\u00f0irnar i\u0301 F\u00f8royum gj\u00f8rdust betri."}, {"text_idx": "#000009", "text": "Ringu ti\u0301\u00f0irnar h\u00f8vdu l\u00e6rt at hv\u00f8r kro\u0301na skuldi vendast, og tey sum umgangast Finn i\u0301 ti\u0301 dagliga vita, at hann fylgir i\u0301 sma\u0301lutir vi\u00f0 rakstrinum og ansar eftir at hv\u00f8r f\u00e6r si\u0301tt.\nFari eg ikki heilt skeivur eru 70 a\u0301r n\u00e6sta a\u0301r si\u0301\u00f0ani Havnar Keypssamt\u00f8ka var stovna\u00f0 i\u0301 1952. Eisini vo\u0301ru keypssamt\u00f8kur ti\u0301\u00f0liga i\u0301 Fuglafir\u00f0i og Nor\u00f0oyggjum og gingu hesar saman i\u0301 1965 undir felagsheiti F\u00f8roya Keypssamt\u00f8ka."}, {"text_idx": "#000010", "text": "Fo\u0301lk hava hildi\u00f0 tankan um at hava keypssamt\u00f8ku veri\u00f0 tiltalandi og settu s\u00e6r fyri at limirnir i\u0301 Keypssamt\u00f8kunum kundu keypa\u00f0 o\u0301dy\u0301rar og o\u0301spiltar v\u00f8rur, sum framvegis er okkara a\u00f0alma\u0301l. Keypssamt\u00f8kur b\u00e6\u00f0i i\u0301 t.d. Onglandi og i\u0301 Danmark hava veri\u00f0 til i\u0301 no\u0301gv longri a\u0301rama\u0301l enn i\u0301 F\u00f8royum."}, {"text_idx": "#000011", "text": "At reka matv\u00f8ruhandilin er ikki n\u00f8kur gullgru\u0301pa, men \u00e6tlanin vi\u00f0 Keypssamt\u00f8kuni er sum so ikki at ro\u0301sa s\u00e6r av ti\u0301 sto\u0301ra vinninginum, men at veita limum og vi\u00f0skiftafo\u0301lki o\u0301dy\u0301rar og o\u0301spiltar v\u00f8rur i\u0301 einum felagsskapi, har ta\u00f0 eru limirnir sum taka avger\u00f0irnar um hvussu skal farast skal fram og har ta\u00f0 er limirnir sum fa\u0301a a\u0301go\u0301\u00f0an."}, {"text_idx": "#000012", "text": "No\u0301gv fo\u0301lk hava gj\u00f8gnum ti\u0301\u00f0irnar arbeitt hja\u0301 Keypssamt\u00f8kuni og no\u0301gv eru tey sum hava lati\u00f0 seg ver\u00f0a vald inn i\u0301 limanevndir kring alt landi\u00f0 og i\u0301 stjo\u0301rnina."}, {"text_idx": "#000013", "text": "Vit kunnu i\u0301 dag fegnast um, at Keypssamt\u00f8kan stendur, ho\u0301ast sera har\u00f0a kapping, a\u0301 einum tryggum grundv\u00f8lli. Vit hava ein go\u0301\u00f0an og sunnan rakstur, vit skylda li\u0301ti\u00f0 og einki og vit hava eina ri\u0301miliga go\u0301\u00f0a eginogn. Vit hava seinastu a\u0301rini fingi\u00f0 ny\u0301ggjar handlar i\u0301 Fuglafir\u00f0i og Klaksvi\u0301k, ny\u0301ti\u0301mansgj\u00f8rdan handil i\u0301 mi\u00f0by\u0301num i\u0301 Havn. I\u0301 Hoyvi\u0301k eru u\u0301tbyggingar framdar og hildi\u00f0 ver\u00f0ur fram at ny\u0301ti\u0301mansgera hinar handlarnar."}, {"text_idx": "#000014", "text": "Finn hevur i\u0301 hesi 40 a\u0301rini sta\u00f0i\u00f0 a\u0301 odda fyri Keypssamt\u00f8kuni, b\u00e6\u00f0i i\u0301 ringum sum i\u0301 go\u0301\u00f0um ti\u0301\u00f0um. Hann er morgunma\u00f0ur og hann hevur, sum sagt, fingurin a\u0301 \u00f8llum sum hendir i\u0301 samt\u00f8kuni. Hann kann fortelja um no\u0301gvar hendingar sum eru farnar fram hesi a\u0301rini, um avbjo\u0301\u00f0ingar og um tey mongu fo\u0301lkini sum hann er komin i\u0301 samband vi\u00f0 i\u0301 si\u0301num starvi."}, {"text_idx": "#000015", "text": "Ti\u0301 er ta\u00f0 upp a\u0301 si\u0301tt pla\u0301ss at vit i\u0301 dag hei\u00f0ra hann a\u0301 hansara 40 a\u0301ra starvsdegi sum stjo\u0301ri og takka t\u00e6r fyri ti\u0301n aktiva lut i\u0301, at Keypssamt\u00f8kan enn i\u0301 dag er ein ty\u0301dningarmikil partur av f\u00f8royska gerandisdegnum. Hjartaliga tillukku."}]